รายงานการประชุมสภาองค์การบริหารส่วนตำบลโตนด

สมัยสามัญ สมัยที่ ๔ ประจำปี ๒๕๖๑

วันที่ ๑๒ ตุลาคม พ.ศ. ๒๕๖๑

ณ ห้องประชุมสภาองค์การบริหารส่วนตำบลโตนด อำเภอโนนสูง จังหวัดนครราชสีมา

ผู้เข้าประชุม จำนวน ๒๓ คน รายนาม ดังนี้

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| ๑  ๒  ๓  ๔  ๕  ๖  ๗  ๘  ๙  ๑๐  ๑๑  ๑๒  ๑๓  ๑๔  ๑๕  ๑๖  ๑๗  ๑๘  ๑๙  ๒๐  ๒๑  ๒๒  ๒๓  ๒๔ | นายวิโรจน์ โชติกลาง  นายวิทูร รัตนนิชาญ  นายเนตร พรมเรนท์  นายจำนงค์ ถังกระโทก  นางไข่ขวัญ สุภัทโรบล  นายเวทย์ แว่นกลาง  นายจิรพัฒน์ กริ่งกลาง  นายบัณฑิต นนทผ่องศรี  นายปริญญา เถื่อนกลาง  นายสิทธิชัย ฉนำกลาง  นายกิติภูมิ กฤตยามนตรี  นายสายัน อ่อนดี  นางอรุณ เจริญวงศ์  นายสมศักดิ์ ดอกทุเรียน  นางขนิษฐา ชุติภัควัต  นายพนัส ด้อมกลาง  นายสด โรงกลาง  นายสมหมาย โสนกลาง  นายไชยพร ชะม้ายกลาง  นางสมหวัง ศิริมาตย์  นางรวยรินทร์ สุพรรณกลาง  นายฉลอง เฉียงกลาง  นายประจักษ์ ขุดโพธิ์  นางสาวจงจินต์ โจกกลาง | ประธานสภาอบต.  รองประธานสภาอบต.  สมาชิกสภา อบต. ม.๑  สมาชิกสภา อบต. ม.๑  สมาชิกสภา อบต. ม.๒  สมาชิกสภา อบต. ม.๒  สมาชิกสภา อบต. ม.๓  สมาชิกสภา อบต. ม.๓  สมาชิกสภา อบต. ม.๔  สมาชิกสภา อบต. ม.๔  สมาชิกสภา อบต. ม.๕  สมาชิกสภา อบต. ม.๕  สมาชิกสภา อบต. ม.๖  สมาชิกสภา อบต. ม.๖  สมาชิกสภา อบต. ม.๗  สมาชิกสภา อบต. ม.๘  สมาชิกสภา อบต. ม.๘  สมาชิกสภา อบต. ม.๙  สมาชิกสภา อบต. ม.๙  สมาชิกสภา อบต. ม.๑๐  สมาชิกสภา อบต. ม.๑๐  สมาชิกสภา อบต. ม.๑๑  สมาชิกสภา อบต. ม.๑๑  สมาชิกสภา อบต. ม.๑๒ | วิโรจน์ โชติกลาง  วิทูร รัตนนิชาญ  เนตร พรมเรนท์  จำนงค์ ถังกระโทก  ไข่ขวัญ สุภัทโรบล  เวทย์ แว่นกลาง  จิรพัฒน์ กริ่งกลาง  บัณฑิต นนทผ่องศรี  ปริญญา เถื่อนกลาง  สิทธิชัย ฉนำกลาง  กิติภูมิ กฤตยามนตรี  สายัน อ่อนดี  อรุณ เจริญวงศ์  สมศักดิ์ ดอกทุเรียน  ขนิษฐา ชุติภัควัต  พนัส ด้อมกลาง  สด โรงกลาง  - ลา -  ไชยพร ชะม้ายกลาง  สมหวัง ศิริมาตย์  รวยรินทร์ สุพรรณกลาง  ฉลอง เฉียงกลาง  ประจักษ์ ขุดโพธิ์  จงจินต์ โจกกลาง |

-๒-

ผู้เข้าร่วมประชุม จำนวน ๑๗ คน รายนาม ดังนี้

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| ๑  ๒  ๓  ๔  ๕  ๖  ๗  ๘  ๙  ๑๐  ๑๑  ๑๒  ๑๓  ๑๔  ๑๕  ๑๖  ๑๗ | นายสุรเทพ ปั่นกลาง  นายชอบ กลึงโพธิ์  นางสาวอรณิชชา โชคทวีรัฐ  นางมานิดา ธนาฒยนันต์  นายปิยะพงษ์ ตรีศักดิ์  นางศรินยา เดชน้อย  นางสาวภิญญลักษณ์ ศิริทรัพย์  นายดนัย วิชัยวัฒนา  นางนพภา ยอพันดุง  นางสาวธนวรรณ เทศสูงเนิน  นางแสงจันทร์ พยัพกลาง  นางสาวริสา โปร่งสันเทียะ  นางสาวกนกศรี ศรีทองหลาง  นางสาวมัณฑิกา เพียรงูเหลือม  นางสาวปิยะพร เรียนกิ่ง  นางสาวพัชนี จ่างูเหลือม  นายเริงรุจ สุขะตุงคะ | นายก อบต.โตนด  รองนายก อบต.โตนด  รองนายก อบต.โตนด  เลขาฯนายก อบต.โตนด  ปลัด อบต.โตนด  รองปลัด อบต.  ผอ.กองคลัง  ผอ.กองช่าง  หัวหน้าสำนักปลัด  รก.ผอ.กองการศึกษา  นักจัดการงานทั่วไป  นักวิเคราะห์นโยบายและแผน  เจ้าพนักงานธุรการ  ผช.นักพัฒนาชุมชน  นิติกร  นักวิชาการจัดเก็บรายได้  เจ้าพนักงานธุรการ(กองช่าง) | สุรเทพ ปั่นกลาง  ชอบ กลึงโพธิ์  อรณิชชา โชคทวีรัฐ  มานิดา ธนาฒยนันต์  ปิยะพงษ์ ตรีศักดิ์  ศรินยา เดชน้อย  ภิญญลักษณ์ ศิริทรัพย์  ดนัย วิชัยวัฒนา  นพภา ยอพันดุง  ธนวรรณ เทศสูงเนิน  แสงจันทร์ พยัพกลาง  ริสา โปร่งสันเทียะ  กนกศรี ศรีทองหลาง  มัณฑิกา เพียรงูเหลือม  ปิยะพร เรียนกิ่ง  พัชนี จ่างูเหลือม  เริงรุจ สุขะตุงคะ |

-๓-

เวลา ๑๐.๐๐ น. เริ่มประชุม

ประธานสภาฯ -จุดธูปเทียนบูชาพระรัตนตรัย สวดมนต์ไหว้พระพร้อมกัน

-การประชุมสภาฯ สมัยสามัญ สมัยที่ ๔ ครั้งที่ ๑ ประจำปี ๒๕๖๑ วันนี้มีท่านสมาชิกสภาฯ

เข้าประชุม ๒๓ คน ลาป่วย ๑ คน บัดนี้ที่ประชุมพร้อมแล้ว ขอให้ประธานสภาดำเนินการตามระเบียบวาระการประชุมต่อไป

**ระเบียบวาระที่ ๑ - เรื่องที่ประธานแจ้งต่อที่ประชุม**

ประธานสภาฯ -ประกาศ เรียกประชุมสภาสมัยสามัญ สมัยที่ ๔ ประจำปี ๒๕๖๑ ระหว่างวันที่ ๑-๑๕ ตุลาคม ๒๕๖๑ มีเรื่องแจ้งที่ประชุมทราบ ดังนี้

๑. เนื่องจาก นายกิติภูมิ กฤตยามนตรี ตำแหน่ง เลขานุการสภาองค์การบริหารส่วนตำบลโตนด ได้ลาออกจากตำแหน่ง เมื่อวันที่ ๔ ตุลาคม ๒๕๖๑ จึงทำให้ตำแหน่งเลขานุการสภาองค์การบริหารส่วนตำบลโตนดว่างลง ก็ขอให้ดำเนินการเลือกเลขานุการสภาชั่วคราว เรียนเชิญปลัดองค์การบริหารส่วนตำบลโตนด ชี้แจงระเบียบข้อกฎหมายที่เกี่ยวข้อง

นายปิยะพงษ์ ตรีศักดิ์ - เรียนประธานสภาฯ และสมาชิก อบต.ทุกท่าน ตามระเบียบกระทรวงมหาดไทยว่าด้วย

ปลัด อบต. ข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔

**ข้อ ๑๕** เมื่อประธานสภาท้องถิ่น รองประธานสภาท้องถิ่นหรือเลขานุการสภาท้องถิ่นพ้นจากตำแหน่งก่อนครบอายุของสภาท้องถิ่น ให้สภาท้องถิ่นเลือกประธานสภาท้องถิ่นรองประธานสภาท้องถิ่น หรือเลขานุการสภาท้องถิ่น แล้วแต่กรณีแทนตำแหน่งที่ว่าง

(๒) กรณีเลขานุการสภาท้องถิ่น ให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลง

**ข้อ ๑๓** วิธีเลือกเลขานุการสภาท้องถิ่น ให้นำความในข้อ ๘ มาใช้บังคับโดยอนุโลมเมื่อสภาท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราวพ้นจากตำแหน่ง

ประธานสภาฯ -จากที่ได้ชี้แจงระเบียบกฎหมายที่เกี่ยวข้องกับการเลือกเลขานุการสภาฯ มีสมาชิกสภาฯ ท่านใดมีข้อซักถาม เชิญครับ

มติที่ประชุม - ไม่มี

ประธานสภาฯ - เพื่อให้มีผู้ทำหน้าที่จดบันทึกและจัดระเบียบการประชุมสภา จึงมีความจำเป็นต้องเลือกเลขานุการสภาชั่วคราว ลำดับต่อไป ขอให้สมาชิกสภาฯ เสนอเลขานุการสภาชั่วคราว พร้อมผู้รับรอง ๒ คน

นายสมศักดิ์ ดอกทุเรียน -กระผม นายสมศักดิ์ ดอกทุเรียน ส.อบต. หมู่ ๖ ขอเสนอ นายปิยะพงษ์ ตรีศักดิ์

ส.อบต.ม.๖ ตำแหน่ง ปลัดองค์การบริหารส่วนตำบลโตนด

ผู้รับรอง ๑. นายเนตร พรมเรนท์ ส.อบต. หมู่ ๑

๒. นายฉลอง เฉียงกลาง ส.อบต. หมู่ ๑๑

-๔-

ประธานสภาฯ -ที่ประชุมสภาฯมีท่านใดเสนอเพิ่มเติมอีกหรือไม่

มติที่ประชุม -ไม่มี

ประธานสภาฯ -เมื่อมีผู้ถูกเสนอชื่อเพียงคนเดียว ให้ถือว่า นายปิยะพงษ์ ตรีศักดิ์ ตำแหน่ง ปลัด อบต.โตนด ได้รับเลือกให้ดำรงตำแหน่งเลขานุการสภาชั่วคราว และจะได้ดำเนินการเลือกเลขานุการสภา แทนตำแหน่งที่ว่างในระเบียบวาระที่ ๓ ต่อไป

-ในระเบียบวาระนี้ท่านนายก อบต.มีเรื่องแจ้งที่ประชุมได้รับทราบ ขอเชิญท่านนายก อบต.

นายสุรเทพ ปั่นกลาง -กระผมมีเรื่องแจ้งให้สภาฯ ได้รับทราบ ดังนี้

นายก อบต. -ขอแนะนำ ท่านปลัดองค์การบริหารส่วนตำบลโตนด คือ นายปิยะพงษ์ ตรีศักดิ์ เรียนเชิญท่านปลัด ได้พบปะสมาชิกสภาฯ เรียนเชิญครับ

นายปิยะพงษ์ ตรีศักดิ์ -สวัสดีครับ กระผม นายปิยะพงษ์ ตรีศักดิ์ ตำแหน่ง ปลัดองค์การบริหารส่วนตำบลโตนด

เลขานุการสภาชั่วคราว ก็ขอฝากเนื้อฝากด้วยกับประธานสภาฯ รองประธานสภา และสมาชิกสภาฯ ทุกท่านครับ ก็สัญญาว่าจะตั้งใจทำงานสภาไม่ให้ขาดตกบกพร่องและในการทำงานก็จะทำงานอย่างเต็มที่สุดความสามารถ จะทำให้ทุกอย่างออกมาอย่างดีที่สุด และขอขอบคุณสำหรับการต้อนรับที่อบอุ่นครับ

นายสุรเทพ ปั่นกลาง ๑. ประกาศใช้แผนการดำเนินงานประจำปีงบประมาณ พ.ศ.๒๕๖๒ เพื่อใช้เป็นแนวทางใน

นายก อบต. การปฏิบัติงาน ลงวันที่ ๑๑ ตุลาคม ๒๕๖๑ จึงประกาศให้ทราบโดยทั่วกัน

๒. แจ้งประชาสัมพันธ์การติดตามประเมินผลแผนพัฒนาองค์การบริหารส่วนตำบลโตนด ประจำปี พ.ศ.๒๕๖๑ (รายละเอียดตามเอกสารที่แจกจ่ายให้ที่ประชุม)

๓.ในเสาร์วันที่ ๑๓ ตุลาคม ๒๕๖๑ อำเภอโนนสูง แจ้งขอเชิญเข้าร่วมพิธีเนื่องในวันคล้ายสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร จึงขอเรียนเชิญสมาชิกสภาฯทุกท่านเข้าร่วมพิธี ในวันเสาร์ที่ ๑๓ ตุลาคม ๒๕๖๑ ณ บริเวณหน้าเทศบาลตำบลโนนสูง การแต่งกาย ข้าราชการ : เครื่องแบบปกติขาว (สวมหมวก) และขอเชิญชวนทุกท่าน แต่งกายด้วยเสื้อสีเหลือง ในวันที่ ๑๓ ตุลาคม ๒๕๖๑ โดยพร้อมเพรียงกัน (รายละเอียดตามเอกสารที่แจกจ่ายให้ที่ประชุม)

๔. ในวันที่ ๑๘ ตุลาคม ๒๕๖๑ ขอเชิญสมาชิกสภาฯ ทุกท่านเข้าร่วมกิจกรรม “เปิดประตูบ้านรับขวัญแขก” ชุมชนท่องเที่ยว OTOP นวัตวิถี บ้านโนนด่าน หมู่ที่ ๑๑ ตำบลโตนด เริ่มตั้งแต่เวลา ๑๕.๐๐ น.เป็นต้นไป การแต่งการ ชุดผ้าไทย ก็ขอให้สมาชิกสภาฯ ทุกท่านเข้าร่วมกิจกรรมโดยพร้อมเพรียงกัน

๕. เงินอุดหนุนโครงการเสริมผิวจราจรลาดยางพาราแอสฟัลท์คอนกรีต งบประมาณปี ๒๕๖๒ ตั้งไว้ ๘,๐๗๑,๐๐๐ บาท อยู่ในระหว่างดำเนินการ ก็คาดว่าจะได้ลงงานเร็วๆ นี้

มติที่ประชุม -รับทราบ

-๕-

**ระเบียบวาระที่ ๒ - เรื่องรับรองรายงานการประชุมครั้งที่แล้ว**

๒.๑ รับรองรายงานการประชุมสภา สมัยวิสามัญ สมัยที่ ๒ ประจำปี ๒๕๖๑

เมื่อวันที่ ๒๗ กันยายน ๒๕๖๑

ประธานสภาฯ -มีสมาชิกสภาฯ แก้ไขเพิ่มเติมหรือไม่

นายปริญญา เถื่อนกลาง - ขอแก้ไข หน้าที่ ๓ บรรทัดที่ ๑๘ ข้อความเดิม โนนไทย เป็นข้อความใหม่ โนนแดง

ส.อบต.ม.๔

ประธานสภาฯ -มีท่านสมาชิกสภาฯ ท่านใดแก้ไขเพิ่มเติมอีกหรือไม่

มติที่ประชุม - มีมติรับรองรายงานการประชุมและที่แก้ไขเพิ่มเติม ๒๒ เสียง งดออกเสียง ๑ เสียง (นายวิโรจน์ โชติกลาง ตำแหน่ง ประธานสภาฯ)

**ระเบียบวาระที่ ๓ - เรื่องเสนอใหม่เพื่อพิจารณา**

**๓.๑ การคัดเลือกเลขานุการสภา (เนื่องจากตำแหน่งเลขานุการสภา ว่าง)**

**ประธานสภาฯ** -ตามที่นายกิติภูมิ กฤตยามนตรี ตำแหน่งเลขานุการสภาฯ ได้ลาออกจากตำแหน่งเลขานุการสภาฯ นั้น ทำให้ตำแหน่งเลขานุการสภาฯ ว่าง ดังนั้นจึงจำเป็นต้องดำเนินการคัดเลือกเลขานุการสภา แทนตำแหน่งที่ว่าง

-ขอมอบให้เลขานุการชั่วคราว ได้ชี้แจงระเบียบข้อกฎหมาย ที่เกี่ยวข้อง

นายปิยะพงษ์ ตรีศักดิ์ -**ระเบียบ/กฎหมาย ที่เกี่ยวข้อง**

เลขานุการชั่วคราว **- พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมจนถึงปัจจุบัน**

มาตรา ๕๗ ให้สภาองค์การบริหารส่วนตำบลเลือกปลัดองค์การบริหารส่วนตำบลหรือสมาชิกสภาองค์การบริหารส่วนตำบลคนหนึ่งเป็นเลขานุการสภาองค์การบริหารส่วนตำบล โดยมีหน้าที่รับผิดชอบงานธุรการและจัดการประชุมและงานอื่นใดตามที่ประธานสภาองค์การบริหารส่วนตำบลมอบหมาย ทั้งนี้ ให้คำนึงถึงความรู้ความสามารถอันจะเป็นประโยชน์ต่อสภาองค์การบริหารส่วนตำบล

เลขานุการสภาองค์การบริหารส่วนตำบลพ้นจากตำแหน่งเมื่อครบอายุของสภาองค์การบริหารส่วนตำบล หรือเมื่อมีการยุบสภาองค์การบริหารส่วนตำบล หรือสภาองค์การบริหารส่วนตำบลมีมติให้พ้นจากตำแหน่ง

**-ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติม (ฉบับที่ ๒) พ.ศ.๒๕๕๔**

**ข้อ ๑๓** วิธีเลือกเลขานุการสภาท้องถิ่น ให้นำความในข้อ ๘ มาใช้บังคับโดยอนุโลมเมื่อสภาท้องถิ่นมีมติเลือกเลขานุการสภาท้องถิ่นแล้ว ให้เลขานุการสภาท้องถิ่นชั่วคราวพ้นจากตำแหน่ง

**ข้อ ๘** วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่น

-๖-

แต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะ ผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้

คะแนนสูงสุดเท่ากันอีก ให้ใช้วิธีจับสลากเฉพาะผู้ได้คะแนนสูงสุดเท่ากัน

วิธีการเสนอชื่อและการรับรองตามวรรคหนึ่งให้นำความในข้อ ๓๙ มาใช้บังคับโดยอนุโลม

ให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนน

วิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อนว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลาก ชนิด สี และขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น”เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”

**ข้อ ๑๔** ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**ข้อ ๑๕** เมื่อประธานสภาท้องถิ่น รองประธานสภาท้องถิ่นหรือเลขานุการสภาท้องถิ่นพ้นจากตำแหน่งก่อนครบอายุของสภาท้องถิ่น ให้สภาท้องถิ่นเลือกประธานสภาท้องถิ่นรองประธานสภาท้องถิ่น หรือเลขานุการสภาท้องถิ่น แล้วแต่กรณีแทนตำแหน่งที่ว่าง ดังนี้

(๑) กรณีประธานสภาท้องถิ่น หรือรองประธานสภาท้องถิ่น ให้สภาท้องถิ่นเลือกประธานสภาท้องถิ่นหรือรองประธานสภาท้องถิ่นแทนตำแหน่งที่ว่างภายในสิบห้าวันนับแต่วันที่ตำแหน่งว่างลง

(๒) กรณีเลขานุการสภาท้องถิ่น ให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลง

**ข้อ ๑๘** ให้สภาท้องถิ่นเลือกพนักงานหรือข้าราชการส่วนท้องถิ่นขององค์กรปกครองส่วนท้องถิ่นนั้น หรือสมาชิกสภาท้องถิ่นนั้นคนหนึ่ง เป็นเลขานุการสภาท้องถิ่น ทั้งนี้ ให้คำนึงถึงความรู้ความสามารถอันจะเป็นประโยชน์ต่อสภาท้องถิ่น

สำหรับองค์การบริหารส่วนตำบล พนักงานหรือข้าราชการส่วนท้องถิ่นตามวรรคหนึ่งให้หมายความถึงปลัดองค์การบริหารส่วนตำบลเท่านั้น

**ข้อ ๓๙** การเสนอญัตติด้วยวาจานั้น ให้นำความในข้อ ๖๓วรรคหนึ่ง มาใช้บังคับโดยอนุโลมการรับรองญัตติเช่นว่านี้ ให้กระทำโดยวิธียกมือขึ้นพ้นศีรษะ

-๗-

**ข้อ ๖๓** สมาชิกสภาท้องถิ่นผู้ใดประสงค์จะกล่าวถ้อยคำใดต่อที่ประชุมสภาท้องถิ่นให้ยกมือขึ้นพ้นศีรษะ เมื่อประธานสภาท้องถิ่นอนุญาตแล้วจึงกล่าวได้ โดยให้ยืนกล่าว ณ ที่ของตน หรือ ณ ที่ซึ่งจัดไว้ก็ได้ และต้องกล่าวกับประธานสภาท้องถิ่น

ประธานสภาฯ - จากที่ได้ชี้แจงระเบียบกฎหมายที่เกี่ยวข้องเกี่ยวกับการเลือกเลขานุการสภาฯ มีสมาชิกสภาฯ ท่านใดมีข้อซักถามเชิญครับ

มติที่ประชุม - ไม่มี

ประธานสภาฯ - ลำดับต่อไป ขอให้สมาชิกสภาฯ เสนอเลขานุการสภา พร้อมผู้รับรอง ๒ คน

นายประจักษ์ ขุดโพธิ์ -กระผม นายประจักษ์ ขุดโพธิ์ ส.อบต. หมู่ ๑๑ ขอเสนอ นายปิยะพงษ์ ตรีศักดิ์

ส.อบต.ม.๑๑ ตำแหน่ง ปลัดองค์การบริหารส่วนตำบลโตนด

ผู้รับรอง ๑. นายเวทย์ แว่นกลาง ส.อบต. หมู่ ๒

๒. นายบัณฑิต นนทผ่องศรี ส.อบต. หมู่ ๓

ประธานสภาฯ -ที่ประชุมสภาฯมีท่านใดเสนอเพิ่มเติมอีกหรือไม่

มติที่ประชุม -ไม่มี

ประธานสภาฯ -เมื่อมีผู้ถูกเสนอชื่อเพียงคนเดียว ให้ถือว่า นายปิยะพงษ์ ตรีศักดิ์ปลัด อบต.โตนด ได้รับเลือกให้ดำรงตำแหน่งเลขานุการสภาท้องถิ่น ตามความนัยข้อ ๑๔ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๓๗ และที่แก้ไขเพิ่มเติม (ฉบับที่ ๒) พ.ศ.๒๕๕๔

นายปิยะพงษ์ ตรีศักดิ์ -สวัสดีครับ กระผม นายปิยะพงษ์ ตรีศักดิ์ ตำแหน่ง ปลัดองค์การบริหารส่วนตำบลโตนด

เลขานุการสภาฯ ก็ขอขอบคุณสมาชิกสภาฯ ทุกท่านที่ได้ให้ความไว้วางใจที่ให้ทำหน้าที่ก็จะทำหน้าที่นี้อย่างดีไม่ขาดตกบกพร่อง มีข้อมูลข่าวสารใดๆที่เกี่ยวข้องกับงานสภา ก็นำเรียนและปรึกษาท่านประธานสภาทราบ ต่อไป

มติที่ประชุม -รับทราบ

**๓.๒ การพิจารณาการโอนจัดสรรงบประมาณรายจ่ายประจำปีงบประมาณ พ.ศ.๒๕๖๑ เงินอุดหนุนทั่วไป โครงการสนับสนุนการเสริมสร้างสวัสดิการทางสังคมให้แก่ผู้พิการ ทุลพลภาพเพื่อเป็นค่าใช้จ่ายในปีงบประมาณ พ.ศ.๒๕๕๙ เพิ่มเติม ครั้งที่ ๒**

ประธานสภาฯ - ขอเชิญ ท่านนายก อบต.ได้ชี้แจงรายละเอียดเป็นลำดับต่อไป เรียนเชิญครับ

นายสุรเทพ ปั่นกลาง -เรียนท่านประธานสภาฯ และสมาชิกสภาฯ ทุกท่าน กระผม นายสุรเทพ ปั่นกลาง

นายก อบต. ตำแหน่ง นายก อบต.โตนด กระผมขอชี้แจงเกี่ยวกับเงินจัดสรรอุดหนุนสำหรับผู้พิการ เพิ่มเติมเพื่อให้สมาชิกสภาฯ พิจารณาอนุมัติให้เบิกจ่ายต่อไปเนื่องจากได้รับแจ้งอำเภอโนนสูงว่า กรมส่งเสริมการปกครองท้องถิ่น แจ้งการจัดสรรงบประมาณเงินอุดหนุนทั่วไป โครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพ ประจำปีงบประมาณ พ.ศ.๒๕๕๙ (เพิ่มเติม) (ตุลาคม ๒๕๕๘-กันยายน ๒๕๕๙) ยอดขององค์การบริหารส่วนตำบลโตนด จำนวน ๒๔ ราย รวมเป็นเงิน ๑๕๒,๐๐๐ บาท (รายชื่อตามเอกสารที่แจกจ่ายในที่ประชุม)

-๘-

-อาศัยอำนาจตามความในระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ.๒๕๕๓ และแก้ไขเพิ่มเติม (ฉบับที่ ๓) พ.ศ.๒๕๖๑ และรวมถึงกฎหมายที่เกี่ยวข้องด้านการเงินและวิธีงบประมาณขององค์กรปกครองส่วนท้องถิ่น

ประธานสภาฯ -จากที่ท่านนายก อบต.ได้ชี้แจงรายละเอียดให้สมาชิกสภาฯทุกท่าน เรียบร้อยแล้ว มีสมาชิกสภาฯท่านใดทราบถามเพิ่มเติมหรือไม่

นายสายัญ อ่อนดี -กระผม นายสายัญ อ่อนดี ส.อบต.ม.๕ กระผมขอสอบถามว่า ถ้าเบิกจ่ายเป็นเงินของ

ส.อบต.ม.๕ หน่วยงาน อบต.หรือจากหน่วยงานใด และเป็นเงินของงบประมาณ ๒๕๕๙ สามารถเบิกจ่ายในปีงบประมาณ ๒๕๖๑ ได้หรือไม่

นางศริยา เดชน้อย - ดิฉัน นางศรินยา เดชน้อย ตำแหน่ง รองปลัด อบต. ขอชี้แจงดังนี้ งบประมาณเบิกจ่าย

รองปลัด อบต. เบี้ยผู้พิการ จำนวน ๒๔ รายนี้ เป็นเงินอุดหนุนจากกรมส่งเสริมการปกครองท้องถิ่นที่โอนมาให้ อบต.ดำเนินการเบิกจ่าย และต้องดำเนินการเบิกจ่ายในปีงบประมาณ ๒๕๖๑ จึงมีความจำเป็นต้องนำเสนอผ่านที่ประชุมสภาพิจารณาอนุมัติให้ทำการเบิกจ่าย เพื่อขอยกเว้นระเบียบเสนอต่อผู้ว่าราชการจังหวัด เพื่อจะได้ทำการเบิกจ่ายต่อไป

ประธานสภาฯ -มีสมาชิกสภาฯท่านใดสอบถามเพิ่มเติมหรือไม่

มติที่ประชุม -ไม่มี

ประธานสภาฯ -ลำดับต่อไปจะเป็นการขอมติที่ประชุมสภา ในการพิจารณาอนุมัติให้เบิกจ่ายเงินอุดหนุนทั่วไป โครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพ ประจำปีงบประมาณ พ.ศ.๒๕๕๙ (เพิ่มเติม) (ตุลาคม ๒๕๕๘-กันยายน ๒๕๕๙) ยอดขององค์การบริหารส่วนตำบลโตนด จำนวน ๒๔ ราย รวมเป็นเงิน ๑๕๒,๐๐๐ บาท กรุณาลงมติ

มติที่ประชุมสภาฯ - มีมติอนุมัติ จำนวน ๒๒ เสียง

ประธานสภาฯ -ลำดับต่อไปจะเป็นการขอมติที่ประชุมสภา ในการพิจารณาไม่อนุมัติให้เบิกจ่ายเงินอุดหนุนทั่วไป โครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพ ประจำปีงบประมาณ พ.ศ.๒๕๕๙ (เพิ่มเติม) (ตุลาคม ๒๕๕๘-กันยายน ๒๕๕๙) ยอด ขององค์การบริหารส่วนตำบลโตนด จำนวน ๒๔ ราย รวมเป็นเงิน ๑๕๒,๐๐๐ บาท กรุณาลงมติ

มติที่ประชุม - ไม่มี และงดออกเสียง จำนวน ๑ เสียง (นายวิโรจน์ โชติกลาง ตำแหน่ง ประธานสภาฯ)

ประธานสภาฯ -สรุปที่ประชุม มีมติเอกฉันท์ อนุมัติให้เบิกจ่ายเงินอุดหนุนทั่วไป โครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพ ประจำปีงบประมาณ พ.ศ.๒๕๕๙ (เพิ่มเติม) (ตุลาคม ๒๕๕๘-กันยายน ๒๕๕๙) ยอดขององค์การบริหารส่วนตำบลโตนด จำนวน ๒๔ ราย รวมเป็นเงิน ๑๕๒,๐๐๐ บาท

มติที่ประชุม -รับทราบ

-๙-

**พักรับประทานอาหาร**

**เริ่มประชุม เวลา ๑๓.๐๐ น.**

**๓.๓ การพิจาณาร่างแผนพัฒนาท้องถิ่นสี่ปี (พ.ศ.๒๕๖๑-๒๕๖๔) ฉบับแก้ไขและเพิ่มเติมหรือเปลี่ยนแปลง (ฉบับที่ ๖) ประจำปี ๒๕๖๑**

ประธานสภาฯ -ขอเชิญ ท่านนายก อบต.ได้ชี้แจงรายละเอียดให้สภาฯทราบ เรียนเชิญครับ

­นายสุรเทพ ปั่นกลาง - เนื่องด้วย องค์การบริหารส่วนตำบลโตนด ได้รับงบประมาณเงินอุดหนุนโครงการก่อสร้าง

นายก อบต. ถนนเสริมผิวจราจรลาดยางพาราแอสฟัสท์คอนกรีต รหัสทางหลวงท้องถิ่น นม.ถ.๑๖๒-๐๒ สายถนนมิตรภาพ ถึงสี่แยกเชื่อบ้านโตนด-บ้านด่านทองหลาง หมู่ที่ ๒ และหมู่ที่ ๑๐ จึงมีความจำเป็นปรับปรุงแผนพัฒนาท้องถิ่นสี่ปี (พ.ศ.๒๕๖๑-๒๕๖๔) ฉบับแก้ไขและเพิ่มเติมหรือเปลี่ยนแปลง (ฉบับที่ ๖) ดังนี้

แผนงานอุตสาหกรรมและการโยธา

ข้อความเดิม

โครงการปรับปรุงผิวจราจร Asphaltic concrte จากถนนมิตรภาพ ถึงสามแยกเชื่อมถนนบ้านโตนด-ด่านทองหลาง งบประมาณปี ๒๕๖๓ ตั้งไว้ ๑.๗๐๐,๐๐๐ บาท กว้าง ๖.๐๐ เมตร ยาว ๑,๗๐๐ เมตร หนาเฉลี่ย ๐.๑๐ เมตร หรือตามแบบที่ อบต.โตนด กำหนด พร้อมป้ายโครงการ

ข้อความใหม่

โครงการเสริมผิวจราจรลาดยางพาราแอสฟัลท์คอนกรีต รหัสทางหลวงท้องถิ่น นม.ถ.๑๖๒-๐๒ สายถนนมิตรภาพถึงสี่แยกเชื่อมบ้านโตนด-บ้านด่านทองหลาง หมู่ที่ ๒ และหมู่ที่ ๑๐ บ้านใหม่สะเดาเอน ตำบลโตนด งบประมาณปี ๒๕๖๒ ตั้งไว้ ๘,๐๗๑,๐๐๐ บาท เสริมผิวจราจรลาดยางพาราแอสฟัลท์คอนกรีต รหัสทางหลวงท้องถิ่น นม.ถ.๑๖๒-๐๒ สายถนนมิตรภาพถึงสี่แยกเชื่อมบ้านโตนด-บ้านด่านทองหลาง หมู่ที่ ๒ และหมู่ที่ ๑๐ บ้านใหม่สะเดาเอน ตำบลโตนด กว้าง ๖ เมตร ยาว ๒,๘๕๐ เมตร หรือมีพื้นที่ไม่น้อยกว่า ๑๗,๑๐๐ ตารางเมตร พร้อมป้ายโครงการ

ประธานสภาฯ -มีสมาชิกสภาฯ ท่านใดสอบถามเพิ่มเติมหรือไม่

นางไข่ขวัญ สุภัทโรบล - ดิฉัน นางไข่ขวัญ สุภัทโรบล ส.อบต.ม.๒ ขอสอบถามว่า ข้อความใหม่ ทำไมไม่มีการ

ส.อบต.ม.๒ ระบุความหนาเฉลี่ย

นายดนัย วิชัยวัฒนา -เนื่องด้วยในงบประมาณที่จัดสรรมาให้ ไม่ระบุความหนาเฉลี่ย จึงไม่สามารถตอบได้

ผอ.กองช่าง เพราะในรายละเอียดใบจัดสรรงบประมาณไม่ได้ระบุไว้

ประธานสภาฯ -มีสมาชิกสภาฯ ท่านใดสอบถามเพิ่มเติมหรือไม่

มติที่ประชุม -ไม่มี

-๑๐-

ประธานสภาฯ -ในลำดับต่อไป จะให้ที่ประชุมได้ลงมติในการพิจารณาว่าให้ความเห็นชอบหรือไม่เห็นชอบ ในร่างแผนพัฒนาท้องถิ่นสี่ปี (๒๕๖๑-๒๕๖๔) ฉบับแก้ไขและเพิ่มเติมหรือเปลี่ยนแปลง (ฉบับที่ ๖) ประจำปี ๒๕๖๑

-ท่านสมาชิกสภาฯ ท่านใด เห็นชอบ ร่างแผนพัฒนาท้องถิ่นสี่ปี (๒๕๖๑-๒๕๖๔) แก้ไขและเพิ่มเติมหรือเปลี่ยนแปลง (ฉบับที่ ๖) ประจำปี ๒๕๖๑ กรุณาลงมติ

ที่ประชุม -มีมติ เห็นชอบ จำนวน ๒๒ เสียง

ประธานสภาฯ -ท่านสมาชิกสภาฯ ท่านใด ไม่เห็นชอบร่างแผนพัฒนาท้องถิ่นสี่ปี (๒๕๖๑-๒๕๖๔) แก้ไขและเพิ่มเติมหรือเปลี่ยนแปลง (ฉบับที่ ๖) ประจำปี ๒๕๖๑ กรุณาลงมติ

ที่ประชุม -ไม่มี และงดออกเสียง ๑ เสียง (นายวิโรจน์ โชติกลาง ตำแหน่ง ประธานสภาฯ)

ประธานสภาฯ -สรุปที่ประชุม มีมติเอกฉันท์ ให้ความเห็นชอบร่างแผนพัฒนาท้องถิ่นสี่ปี (๒๕๖๑-๒๕๖๔) แก้ไขและเพิ่มเติมหรือเปลี่ยนแปลง (ฉบับที่ ๖) ประจำปี ๒๕๖๑

ที่ประชุม -รับทราบ

**ระเบียบวาระที่ ๔ - เรื่อง อื่นๆ**

**๔.๑ การตรวจสอบที่ดินอันเป็นสาธารณสมบัติของแผ่นดินที่ยังไม่ออกหนังสือสำคัญสำหรับที่หลวง**

ประธานสภาฯ -เรียนเชิญ ท่านปลัด อบต.ได้ชี้แจงรายละเอียด เรียนเชิญครับ

นายปิยะพงษ์ ตรีศักดิ์ - ด้วยสำนักงานที่ดินจังหวัดนครราชสีมา สาขาโนนสูง แจ้งว่ากรมที่ดิน ได้แจ้งหนังสือเรื่อง

ปลัด อบต. การจัดเตรียมข้อมูลที่ดินอันเป็นสาธารณสมบัติของแผ่นดินที่ยังไม่ได้ออกหนังสือสำคัญสำหรับที่หลวง แจ้งผลการพิจารณากรณีได้ให้สำนักงานที่ดินทุกจังหวัดดำเนินการตรวจสอบและประมวลผลข้อมูลที่ดินอันเป็นสาธารณสมบัติของแผ่นดิน จำนวน ๓ รายการ ได้แก่ ปริมาณข้อมูลหนังสือสำคัญสำหรับที่หลวง

จึงขอความร่วมมือสมาชิกสภาฯทุกท่าน ประสานงานกับผู้ใหญ่บ้าน ดำเนินการสำรวจตรวจสอบ ตามแบบรายงานและให้ส่งกลับมาให้ องค์การบริหารส่วนตำบลโตนด เพื่อดำเนินการรายงานให้จังหวัดทราบต่อไป

ประธานสภาฯ - ลำดับต่อไป ขอเชิญหัวหน้าส่วนราชการ

นางศรินยา เดชน้อย -ดิฉัน นางศรินยา เดชน้อย ตำแหน่ง รองปลัด อบต.ขอเพิ่มเติมการสำรวจที่สาธารณ

รองปลัด อบต. ประโยชน์ซึ่งเป็นการเปิดให้ที่สาธารณประโยชน์ที่ไม่มีหลักฐาน เพื่อที่ดินจะทำการออก รางวัดที่สาธารณก็จะได้มีเอกสารหลักฐานในการขอใช้ต่อไป

นายดนัย วิชัยวัฒนา -กระผม นายดนัย วิชัยวัฒนา ตำแหน่ง ผู้อำนวยการกองช่าง ขอชี้แจงรายละเอียด ดังนี้

ผอ.กองช่าง ๑.เรื่องการซ่อมแซมถนนเพื่อการเกษตร ขอรบกวนสมาชิกสภาฯ ดำเนินการสำรวจความต้องการที่จะซ่อมแซม

-๑๑-

๒.สรุปกิจการประปา ของ อบต. มีจำนวน ๔ หอ รายละเอียดมีดังนี้

-มีรายรับทั้งหมด (รายได้จากการจัดเก็บเอง + เงินอุดหนุนจาก อบต.)

รวมเป็นเงิน ๒,๙๓๕,๙๗๘.๙๑ บาท

-มีรายจ่ายทั้งหมด รวมเป็นเงิน ๒,๗๘๓,๔๗๐.๒๓ บาท

- ค่าไฟฟ้า

-ค่าสารส้ม /คลอรีน วัสดุวิทยาศาสตร์

-ค่าท่อน้ำวัสดุอุปกรณ์/สูบน้ำ

-ค่าวัสดุสำนักงาน,คอมฯ

-ค่าจ้างเหมาคนงาน

-คาภาษีหัก ณ ที่จ่าย และค่าซ่อมบำรุง

-ยอดเงินคงเหลือ จำนวน ๒๘๒,๔๗๑.๙๓ บาท

-จึงขอนำแจ้งให้สมาชิกสภาฯ ทุกท่าน เพื่อทราบ ขอบคุณครับ

นายปิยะพงษ์ ตรีศักดิ์ -ระบบประปาของ อบต.โตนด ต่อไปจะทำการสรุปให้เป็นปัจจุบันและสามารถตรวจสอบได้

ปลัด อบต. ทุกเดือน สรุปรายรับรายจ่าย เพื่อให้การดำเนินกิจการเป็นไปได้ด้วยดี

นายดนัย วิชัยวัฒนา -ขอแจ้งเรื่อง การประกาศสอบราคาโครงการก่อสร้างระบบกรองน้ำผิวดินขนาดใหญ่มาก

ผอ.กองช่าง จำนวนเงิน ๑,๘๔๐,๑๔๓ บาท ที่ขอกันเงินไว้ นั้น ได้ หจก.ชัยเจิรญเฟอร์นิเจอร์ อยู่ในระหว่างดำเนินการ

นางสาวธนวรรณ เทศสูงเนิน -ดิฉัน นางสาวธนวรรณ เทศสูงเนิน ตำแหน่ง นักวิชาการศึกษาฯ รักษาราชการแทน

ผอ.กองการศึกษาฯ ผู้อำนวยการกองการศึกษาฯ ขอแจ้งเรื่อง ศูนย์พัฒนาเด็กเล็ก ทั้ง ๒ ศูนย์ ก็เรียบร้อยดี ก็มีการตั้งงบประมาณซ่อมแซมหลังคา และทาสี อาคารใหม่ เพื่อให้สวยงาม

- ศูนย์พัฒนาเด็กเล็กบ้านด่านทองหลาง ขอเสนออยากให้ทำป้ายศูนย์พัฒนาเด็กเล็กเนื่องจากไม่มีป้ายหน้าศูนย์

นางสาวริสา โปร่งสันเทียะ - เรื่องปรับปรุงแผนพัฒนาท้องถิ่นสี่ปี ก็มีการปรับปรุงเพื่อตอบสนองความต้องการของ

นักวิเคราะห์ฯ ประชาชนในพื้นที่ตำบลโตนด

-แผนดำเนินงานประจำปีงบประประมาณ ๒๕๖๒ ได้ประกาศใช้เรียบร้อยแล้ว

-ข้อบัญญัติงบประมาณรายจ่ายประจำปีงบประมาณ ๒๕๖๒ ประกาศใช้เรียบร้อยแล้ว

ประธานสภาฯ -ขอขอบคุณ หัวหน้าส่วนราชการ ทุกส่วน

-ก็ขอฝากให้สมาชิกสภาฯ ทุกท่าน สำรวจถนนเพื่อการเกษตร เส้นที่จะดำเนินการซ่อมแซม เพื่อสรุปให้กองช่างดำเนินการประมาณการ และดำเนินการซ่อมแซมต่อไป

-ขอฝากเรื่องป้ายประชาสัมพันธ์ เรื่องรถเกี่ยวข้าว เนื่องจากใกล้จะฤดูเก็บเกี่ยวข้าวแล้ว ควรจะติดป้ายประชาสัมพันธ์ให้เรียบร้อย

-สอบถามเรื่องโครงการศึกษาดูงาน

นายสรุเทพ ปั่นกลาง ๑.แจ้งเรื่องประชาสัมพันธ์ ห้องประชุม กระผมสั่งทำป้ายชื่อประจำห้อง ห้องใหญ่ชื่อห้อง

นายก อบต. ศรีโตนด ห้องประชุมเล็กชื่อห้อง ตาลบุรี แจ้งเพื่อทราบ

-๑๒-

๒.ฝากแจ้งสมาชิกสภาฯ ทุกท่าน สำรวจไฟฟ้าที่ชำรุดให้ด้วยครับ จะได้ดำเนินการให้เจ้าหน้าที่ลงไปซ่อมแซม

๓.เรื่องโครงการศึกษาดูงาน ขอตรวจสอบงบประมาณก่อนจะแจ้งให้ทราบอีกครั้ง

นายกิติภูมิ กฤตยามนตรี ๑.ขอแจ้งเรื่อง การจัดระเบียบจราจรตลาดนัด เนื่องจากมีจุดเสี่ยงต่อการเกิดอุบัติเหตุ ตรง

ส.อบต.ม.๕ กม.๑๖ เนื่องจากติดถนนหลัก ซึ่งไม่มีเจ้าหน้าที่ในการจัดระเบียบการจอดรถ เนื่องด้วยเป็นห่วงความปลอดภัยต่อประชาชน ร่วมถึงตลาดนัดทุกที่ในตำบลของเราด้วย

๒.การเก็บค่าขยะมูลฝอย ขอฝากว่าต้องเก็บค่าขยะทุกครัวเรือนและประชาสัมพันธ์การทิ้งขยะ เพื่อให้เกิดความเป็นระเบียบเรียบร้อยและไม่เกิดการเอารัดเอาเปรียบกัน อยากให้มีกฎกติกาในการทิ้งขยะ

๓.ฝากคณะผู้บริหาร ติดตามการติดตั้งไฟกระพริบ ด้วย

นายปิยะพงษ์ ตรีศักดิ์ -ขอขอบคุณที่นำแจ้งให้ที่ประชุมทราบ และจะหาแนวทางแก้ไขให้ครับ

ปลัด อบต.

นายสุรเทพ ปั่นกลาง -เรื่องขยะจะนัดประชุมเพื่อปรึกหาหารือกันอีกครั้ง

นายก อบต.

นายปริญญา เถื่อนกลาง -ขอความอนุเคราะห์ซ่อมแซมถนน เนื่องจากเป็นหลุมเป็นบ่อสัญจรไปมาลำบาก

ส.อบต.ม.๔

นายปิยะพงษ์ ตรีศักดิ์ -ก็ขอให้ทำหนังสือร้องทุกข์เข้ามาพร้อมภาพถ่าย เพื่อจะได้ดำเนินการซ่อมแซมต่อไป

ปลัด อบต.

นายชอบ กลึงโพธิ์ -ขอแจ้งเรื่องประปา หมู่ ๖ ที่ไหลไม่แรง เนื่องจากเชือกที่ผูกกับแกลอน ทำให้แกลอนไปอุด

รอง นายก อบต. ช่องทางน้ำไหล จึงทำให้น้ำไหลไม่แรง ตอนนี้ได้แก้ไขให้เรียบร้อยแล้ว

-ประปาบ่อสะเดาเอนน้ำแห้งมากทำให้หัวกะโหลกท่อสูบน้ำไม่สามารถสูบน้ำขึ้นมาได้น่าจะหารถแบ๊คโฮ ขุดสักประมาณ ๑ เมตรก็จะทำให้สูบน้ำในสระมาใส่บ่อพักน้ำประปาได้

นายสมศักดิ์ ดอกทุเรียน -กระผมขอเสนอ ถ้าโครงการประปาขนาดใหญ่ แล้วเสร็จ น่าจะมีเจ้าหน้าที่ด้านประปา

ส.อบต.ม.๖ โดยตรงมาควบคุมการทำงาน จะได้มีประสิทธิภาพในการดูแลประปา

-เรื่องน้ำ ก็ขอฝากให้ทางคณะผู้บริหารดำเนินการแก้ไขต่อไป

นายสุรเทพ ปั่นกลาง -ก็ขอขอบคุณท่านสมาชิกสภาฯ ทุกท่านที่ให้ความสำคัญและได้แจ้งให้ทราบถึงปัญหาของ นายก อบต. ประชาชนเพื่อจะช่วยกันหาทางแก้ไขต่อไป

ประธานสภาฯ -มีท่านสมาชิกสภาฯ ท่านใดจะซักถามหรือเสนอเรื่องอื่นเพิ่มเติมอีกหรือไม่

มติที่ประชุม -ไม่มี

ประธานสภาฯ -ขอขอบคุณท่านคณะผู้บริหาร ท่านสมาชิกสภาฯ ทุกท่าน หัวหน้าส่วนราชการและเจ้าหน้าที่ ที่เข้าประชุมโดยพร้อมเพรียงกัน ขอปิดการประชุมสภาสมัยสามัญ สมัยที่ ๔ ประจำปี ๒๕๖๑

ปิดการประชุม เวลา ๑๖.๓๐ น.

-๑๓-

ปิยะพงษ์ ตรีศักดิ์ ผู้บันทึกการประชุม

(นายปิยะพงษ์ ตรีศักดิ์)

เลขานุการสภาองค์การบริหารส่วนตำบลโตนด

คณะกรรมการตรวจรายงานการประชุม

สายัน อ่อนดี

(นายสายัน อ่อนดี)

สมาชิกสภาองค์การบริหารส่วนตำบลโตนด หมู่ ๕

เวทย์ แว่นกลาง

(นายเวทย์ แว่นกลาง)

สมาชิกสภาองค์การบริหารส่วนตำบลโตนด หมู่ ๒

ประจักษ์ ขุดโพธิ์

(นายประจักษ์ ขุดโพธิ์)

สมาชิกสภาองค์การบริหารส่วนตำบลโตนด หมู่ ๑๑

รับรองรายงานการประชุม

วิโรจน์ โชติกลาง

(นายวิโรจน์ โชติกลาง)

ประธานสภาองค์การบริหารส่วนตำบลโตนด